WTC चैंपियन 3 मैचों से निकलना चाहिए; दूसरे देशों में भी हो फाइनल
भारत को वर्ल्ड टेस्ट चैंपियनशिप (WTC) फाइनल में ऑस्ट्रेलिया के हाथों हार झेलनी पड़ी। मैच के बाद प्रेस कॉन्फ्रेंस टीम इंडिया के कप्तान रोहित शर्मा ने कहा, 'मैं चाहूंगा WTC फाइनल एक मुकाबले के बजाए तीन मैचों की सीरीज हो। हमे कड़ी मेहनत की, कड़ी
भारत को वर्ल्ड टेस्ट चैंपियनशिप (WTC) फाइनल में ऑस्ट्रेलिया के हाथों हार झेलनी पड़ी। मैच के बाद प्रेस कॉन्फ्रेंस में टीम इंडिया के कप्तान रोहित शर्मा ने कहा, 'मैं चाहूंगा WTC फाइनल एक मुकाबले के बजाए तीन मैचों की सीरीज हो। हमने कड़ी मेहनत की, बड़ी टीमों को उनके घर में कड़ी टक्कर दी और लगातार दूसरी बार यहां तक पहुंचे, लेकिन केवल एक ही मैच खेलकर चैंपियनशिप गंवा दी। मुझे लगता है अगले WTC साइकल में तीन मैचों की सीरीज बेस्ट होगी।'
सिर्फ जून में ही WTC फाइनल नहीं होना चाहिए- रोहित 
रोहित ने कहा, 'हमे सिर्फ जून में ही WTC फाइनल नहीं खेलना चाहिए। साल में केवल जून ही ऐसा महीना नहीं है जब WTC फाइनल खेला जा सकता है, इसे फरवरी, मार्च में भी खेला जा सकता है। WTC फाइनल सिर्फ इंग्लैंड में ही नहीं बल्कि दुनिया के बाकी देशों में भी खेला जा सकता है।'
बता दें, ICC हर इवेंट के लिए एक विंडो पहले से तय रखता है। वर्ल्ड क्रिकेट के बिजी शेड्यूल और दुनियाभर में हो रही फ्रेंचाइजी क्रिकेट को देखते हुए ICC ने WTC फाइनल का विंडो जून महीने को रखा। यानी 2021 से 2025 तक इसी महीने में इंग्लैंड में टेस्ट चैंपियनशिप का फाइनल होना तय है। 2025 का फाइनल लंदन के लॉर्ड्स मैदान पर होगा। 
ICC ट्रॉफी नहीं जीतना हमारे लिए निराशाजनक- रोहित
भारत 10 सालों से कोई ICC ट्रॉफी नहीं जीत सका है। कप्तान रोहित ने कहा, यह हमारे लिए निराशाजनक है कि हम ट्रॉफी नहीं जीत रहें हैं। मैं बहुत निराश हूं। सिर्फ मैं ही नहीं, मुझे यकीन है कि ड्रेसिंग रूम में हर कोई निराश है क्योंकि आप इसके लिए वास्तव में कड़ी मेहनत करते हैं।
रोहित ने स्मिथ और हेड कि तारीफ करते हुए कहा, 'मुझे लगा कि पहले सत्र के बाद हमारे पास उन्हें जल्दी आउट करने का अच्छा मौका था। लेकिन उनके दो बल्लेबाज स्टीव स्मिथ और ट्रेविस हेड ने अच्छा खेला और हम अपने गेंदबाजी प्लान से दूर होते चले गए।
ऑस्ट्रेलिया ने भारत को 209 रन से हराया
टीम इंडिया को लगातार दूसरी बार वर्ल्ड टेस्ट चैंपियनशिप के फाइनल मैच में हार मिली। टीम को ऑस्ट्रेलिया ने टीम को 209 रन से हराया। 444 रन का टारगेट चेज करते हुए भारतीय टीम आखिरी दिन के पहले सेशन में 234 पर ऑलआउट हो गई।
लंदन के द ओवल मैदान पर ऑस्ट्रेलिया ने अपनी दूसरी पारी 270/8 के स्कोर पर घोषित की और भारत को जीत के लिए 444 रन का टारगेट दिया था। भारतीय टीम पहली पारी में 296 रन पर ऑलआउट हो गई, जबकि ऑस्ट्रेलियाई टीम पहली पारी में 469 रन ऑलआउट हुई थी।
